Sodba Splošnega sodišča (peti senat) z dne 23. julija 2025 – Stanecki/Komisija
(zadeva T‑108/24)
„ Javni uslužbenci – Uradniki – Disciplinski postopek – Disciplinska sankcija – Odlog povišanja v stopnji – Dejanja, ki javne uslužbence kažejo v slabi luči – Člen 12 Kadrovskih predpisov – Očitna napaka pri presoji – Svoboda izražanja – Sorazmernost sankcije – Odgovornost “
1.      Tožbe uradnikov – Akt, ki posega v položaj – Pojem – Poročilo o upravni preiskavi – Pripravljalni akt – Izključitev – Akt, ki ga je mogoče posredno izpodbijati v okviru tožbe za razglasitev ničnosti odločbe, sprejete ob koncu postopka
(Kadrovski predpisi za uradnike, člena 90 in 91)
(Glej točke od 29 do 31.)
2.      Uradniki – Pravice in obveznosti – Dejanja, ki lahko škodujejo ugledu službe – Uradnik, ki je s svojega osebnega e-poštnega naslova poslal sovražna in nespoštljiva e-sporočila stalnemu predstavniku države članice – Nenavedba osebne narave izraženih mnenj in neobstoja povezave z njenimi nalogami s strani zadevne osebe – Kršitev
(Kadrovski predpisi za uradnike, člen 12)
(Glej točke 46, 47 in od 56 do 72.)
3.      Uradniki – Pravice in obveznosti – Svoboda izražanja – Izvajanje – Meje – Dolžnost lojalnosti – Omejitev možnosti uradnika, da svobodno izraža svoja mnenja stalnemu predstavniku države članice – Utemeljitev – Neprimernost izraženih izjav – Dopustnost
(Listina Evropske unije o temeljnih pravicah, člena 11, prvi odstavek, in 52(1); Kadrovski predpisi za uradnike, člena 12 in 17a(1))
(Glej točke 78 in od 81 do 92.)
4.      Uradniki – Odločba, ki posega v položaj – Disciplinska sankcija – Obveznost obrazložitve – Obseg – Uporaba strožje sankcije od tiste, ki jo je priporočila disciplinska komisija
(člen 296 PDEU; Kadrovski predpisi za uradnike, člen 25 in Priloga IX, člen 22)
(Glej točke 100, 101, 103, 109 in 110.)
5.      Uradniki – Odločba, ki posega v položaj – Disciplinska sankcija – Obveznost obrazložitve – Obseg – Pomanjkljiva obrazložitev – Odprava pomanjkljivosti med sodnim postopkom – Dopustnost
(Kadrovski predpisi za uradnike, člena 25 in 90(2) ter Priloga IX, člen 22)
(Glej točko 102.)
6.      Uradniki – Disciplinska ureditev – Postopek – Pravica do dobrega upravljanja – Zahteva po nepristranskosti – Obseg – Sporočila poklicne narave, ki jih je organ za imenovanja objavil na družbenih omrežjih in ki se nanašajo na tretjo osebo, vpleteno v dejanja – Kršitev – Neobstoj
(Listina Evropske unije o temeljnih pravicah, člen 41(1)); Kadrovski predpisi za uradnike, člen 11a in Priloga IX)
(Glej točki 116 in 117.)
7.      Uradniki – Disciplinska ureditev – Sankcija – Načelo sorazmernosti – Pojem – Diskrecijska pravica organa za imenovanja – Sodni nadzor – Meje
(Kadrovski predpisi za uradnike, člen 86(1) in Priloga IX, člen 10)
(Glej točko 130.)
8.      Uradniki – Disciplinska ureditev – Sankcija – Obteževalne okoliščine – Nepriznanje krivde s strani zadevne osebe v disciplinskem postopku in neobstoj njene zaveze v tem postopku, da kršitve ne bo več ponovila – Izključitev
(Kadrovski predpisi za uradnike, Priloga IX, člen 10(c) in (f))
(Glej točke od 134 do 137 in 151.)
9.      Uradniki – Disciplinska ureditev – Sankcija – Obteževalne okoliščine – Razred in delovna doba uradnika – Vključitev – Nevodstvene naloge, ki jih opravlja zadevna oseba – Nevplivanje
(Kadrovski predpisi za uradnike, Priloga IX, člen 10(e))
(Glej točki 139 in 140.)
10.    Uradniki – Disciplinska ureditev – Sankcija – Olajševalne okoliščine – Navedba neobstoja disciplinskega postopka zoper zadevno osebo v preteklosti in njenega zadovoljivega ravnanja – Kontradiktornost uporabe sankcije – Neobstoj
(Kadrovski predpisi za uradnike, Priloga IX, člen 10(h) in (i))
(Glej točki 141 in 148.)
Izrek
1.
Odločba Evropske komisije z dne 3. julija 2023, s katero je bila R. Staneckemu naložena disciplinska sankcija odloga povišanja v stopnji za obdobje dvanajstih mesecev, se razglasi za nično.
2.
V preostalem se tožba zavrne.
3.
R. Stanecki in Komisija nosita svoje stroške.